Alexander episcopus etc... dilectis filiis magistro et fratribus [ordinis Predicatorum] salutem etc.... Odore suavi ordinis vestri continue recreati, eum non immerito favore speciali prosequimur et ipsius exaltationem plenis desideriis affectamus quietem ei et alia diligenti procurare sollertia intendentes, per que semper obtatum, auctore Domino, suscipere valeat incrementum. Hinc est quod nos, vestris supplicationibus annuentes, ut tu, [Fol. 7 v°] magister tuique successores fratres ordinis, qui ad predicandum crucem vel inquirendum contra pravitatem hereticam, seu ad alia hujusmodi negotia sunt, vel fuerint ubicumque a sede apostolica deputati, removere seu revocare penitus et transferre ipsisque, quod supersedeant, injungere aliosque su[b]stituere, cum expedire videritis licite ac libere valeatis, et in eos, si contravenerint, censuram ecclesiasticam exercere; ac prior provincialis ejusdem ordinis [id ipsum in sua provincie circa fratres ejusdem ordinis], quibus in illa similia contingerint ab eadem sede committi, facere possit, auctoritate presentium indulgemus. Nulli ergo etc... nostre concessionis etc... Datum Laterani, III nonas mai. – anno secundo.